क्‍या किया जाए ? बताइये क्‍या किया जाए ? आप बताइये कि मैं किस शेर को कोट करके उसकी तारीफ में यहां पर कुछ लिखूँ ? मैं पहले एक बात बताना चाहता हूँ इस्‍मत जी गोवा से सतना शिफ्ट हुईं हैं और इस दौरान ही तरही की घोषणा हुई । इंटरनेट की अनुपलब्‍धता और परेशानियों के बीच उन्‍होंने मुझे मोबाइल पर रोमन में मैसेज द्वारा शेर भेजे। यही तो वो जज्‍़बा है जो सुबीर संवाद सेवा को एक परिवार बना देता है । खुशी का एक नया ज़ाविया उभरने में मिसरा सानी अहा अहा है । पलकों की कोरों पर बूंदें आ जाती हैं बरबस । गिरह के शेर में मिसरा उला खूब बना है । कुमकुमे से निगाहों में जगमगाने की बात ही क्‍या है वाह । अब मेरे बस की नहीं है कि प्रशंसा के लिए और शब्‍द लाऊं, वाह वाह वाह ।